stanford-oval/wikipedia huggingface dataset:
עומרי חיון
קריירה

ביולי 2009 פתח בלוג רכילות באתר "תפוז אנשים". באפריל 2009 כתב חיון פוסט, כבלוגר אנונימי, ובו טען כי עומר אדם, מתמודד בתוכנית כוכב נולד, הוא מתחת לגיל המותר בתחרות. לטענתו, את המידע קיבל במייל מאדם שהשתמש בתוכנת "אגרון" של משרד הפנים שדלפה לרשת בניגוד לחוק. חברת "שידורי קשת" בדקה את הטענה ומצאה אותה נכונה, ואדם עזב את התוכנית. בספטמבר 2009 הצטרף חיון לזמן קצר ל"מעריב לנוער" ככתב נוער, לכתיבת מדור הרכילות.
בנובמבר 2010 שודר סרט טלוויזיה של דני ענבר בהשתתפותו של חיון בשם "שיגעון הפייסבוק".
במאי 2011 העביר חיון את הבלוג שלו לאתר נענע10, לאחר כחצי שנה הופסק שיתוף הפעולה בין חיון ל"נענע10", לטענת חיון עקב סכסוך בנושא שכרו. בינואר 2012 פתח אתר אינטרנט עצמאי שבו מתפרסם הבלוג שלו.
ב-2011 שידר חיון פינה בחדשות הבידור ב"הוט בידור ישראלי" ובתחנת הרדיו האזורית "רדיו ללא הפסקה", ביוני 2011 השתתף בפרויקט "אהבה ראשונה 2" מבית סלקום, שם יצא מהארון וסיפר על מערכת היחסים עם בן זוגו.
בנובמבר 2011 לקח חלק בקמפיין "אחרי כל לילה מגיע יום", שנולד בעקבות ארבעה מקרי התאבדות בקהילה הגאה.
בפברואר 2012 פרסם באתר שלו וידאו שבו נראות דיירות "האח הגדול", יעל ברון ויאנה יוסף, מדברות (בשימוש מילות קוד) על שימוש בסמים קלים. בעקבות הפרסום פנתה הרשות למאבק באלימות, בסמים ובאלכוהול למנכ"ל "קשת", אבי ניר, בדרישה להדחת מספר מתמודדים. הידיעה של חיון סוקרה בכלי תקשורת בישראל ואף גרמה לסכסוך של חיון עם גיא פינס, שלטענת חיון השתמש בחשיפה כאייטם בתוכנית שלו ולא נתן לו קרדיט.
במרץ 2012 נבחר חיון במקום ה-25 ברשימת 50 האנשים המשפיעים בתרבות הדיגיטלית בישראל של המגזין Time Out תל אביב, ובינואר 2014 נבחר במקום ה-32 בדירוג המשפיעים בתקשורת של "פירמה". בפברואר 2016 נבחר חיון על ידי המגזין "פורבס" ברשימת 60 הצעירים המשפיעים עד גיל 30, כחלק מפרויקט שנתי של המגזין.
ביוני 2012 חיון לקח חלק בהפקת מחאת רחוב חברתית בשם הקהילה הגאה בישראל נגד גל ההסתה הגובר כנגד חברי הקהילה הגאה. במחאה השתתפו איגי - ארגון נוער גאה, אגודת הלהט"ב, חוש"ן - חינוך ושינוי וכן סלבריטאים שונים.
בנובמבר 2013 פרסם בבלוג הרכילות שלו את שמו של אייל גולן, החשוד בבעילת קטינה במסגרת "פרשת משחקי חברה", למרות צו איסור פרסום על שמו. כעבור 24 שעות הוזמן לחקירה באזהרה במחלקת ההונאה במשטרת מחוז תל אביב, בחשד לשיבוש הליכי חקירה. בסיום החקירה התחייב להסיר את הכתבה המפלילה. אייל גולן תבע את עומרי חיון על חשיפת שמו תוך כדי הפרת צו בית משפט. חיון הגיב בתביעה נגדית בה דרש מגולן פיצויים והתנצלות בשל לשון הרע ופגיעה בשמו הטוב. בסוף יוני 2015 הגיש חיון לבית המשפט כתב תביעה על סך 300 אלף ש"ח נגד גולן, בגין הוצאת לשון הרע ותקיפה. באפריל 2017 השניים ביטלו את התביעות וסיימו את הסכסוך ביניהם בפיוס הדדי.
ב-11 בינואר 2015 פורסם שחיון מתמודד לכנסת במסגרת מפלגת עלה ירוק, אך לבסוף החליט לפרוש מההתמודדות.
חיון פרסם בבלוג שלו מידע על הפקת "האח הגדול" והזכיינית "שידורי קשת", ועל אנשים העובדים בה דוגמת יורם זק, אסי עזר ודנה רון. כמו כן פרסם את שמות האנשים העומדים להיכנס לבית האח הגדול, לפני פתיחת העונה, דבר שפגע בכוונתה של המפיקה לעשות זאת בהפתעה.
קריירה > פרשיות בהן היה מעורב

ביוני 2015 נעצר חיון בחשד להשתמטות ממס.
ביולי ובאוגוסט 2016 העלה באתרו ובעמוד הפייסבוק שלו פוסטים על כך שחייו בסכנה, ושחברת "קשת", אייל גולן ואחרים רוצים להתנקש בו. מאוחר יותר האשים גם את נפתלי בנט בניסיון לחסלו, וכן את אחיו הגדול ואמו שהם רודפים אותו. בעמודי הפייסבוק שלו עלתה הודעה כי חיון מטופל, והתנצלות על כל ההאשמות שאין בהן ממש. בראיון באוקטובר 2016 התנצל וסיפר כי פרסם את הפוסטים מאחר שהוא לוקה במאניה דיפרסיה והיה אפוף תחושת רדיפה.
ביולי 2019 הגיש חיון תביעה נגד פייסבוק, בה ביקש מבית משפט להורות לרשת החברתית להשיב לו את נתוני החשיפה של האתר שלו, לאחר שלטענתו ירדה החשיפה של דף הפייסבוק שלו באופן משמעותי. כמו כן, בספטמבר 2019 הגיש תביעה כנגד גוגל בטענה שגרמה לו ל"נזקים בריאותיים ונפשיים קשים מנשוא".
הערות שוליים

↑  יובל אברמוביץ'‏, כוכב נולד, באתר וואלה, 11 במרץ 2011
↑  מיכל גרוסברג, הבלוגר ששיגע את הפקת "האח הגדול" מדבר מהכלא, באתר הארץ, 26 בנובמבר 2010
↑  לפי ההצהרה בבלוג של עמרי חיון
↑  ענת קם‏, עיתונאי נולד, באתר וואלה, 7 בספטמבר 2009
דוגמה לכתבה שלו: כ"נ עומרי חיון, KAPARA‏, באתר nrg‏, 6 בינואר 2010
↑  אביעד פוהורילס, קיצור תולדות הזמן: על "שיגעון הפייסבוק", באתר nrg‏, 1 בדצמבר 2010
↑  אלכסנדר כץ, הבלוגר עומרי חיון עוזב את 'תפוז': במגעים להעביר את הבלוג לאתר נענע10, באתר ביזפורטל, 8 במאי 2011
↑  דוד אברהם‏, עומרי חיון נגד נענע10: "פגעו בשמו הטוב", באתר וואלה, 8 בינואר 2012
↑  אלכסנדר כץ, עם השקת הריאליטי 'האח הגדול': עומרי חיון יעלה לאוויר אתר רכילות ובידור חדש, באתר "אייס", 27 בדצמבר 2011
נתי טוקר, פרז הילטון הישראלי: הבלוגר עומרי חיון ישיק אתר עצמאי, באתר TheMarker‏, 27 בדצמבר 2011
↑  דורי בן ישראל, הקהילה מתגייסת: אחרי כל לילה מגיע יום, באתר "מזבלה", 1 בדצמבר 2011
↑  דני זאק, ‏סלבס למען הקהילה הגאה: השתתפו בקמפיין נגד התאבדות בקרב גייז, באתר ‏מאקו‏, 3 באוקטובר 2011
↑  לעומרי חיון נמאס לשתוק - כותב לגיא פינס: "אתה מביך; ממחזר חומרים שלי", אייס, 20 בפברואר 2012
↑  אדיר רון, ‏עומרי חיון פותח את הלב בסדרת דוקו-ריאליטי חדשה, באתר ‏מאקו‏, 9 בנובמבר 2012
↑  עידו קינן, ‏הבלוגר עומרי חיון: "יש לי קצת יותר ביצים, זה הכל", באתר גלובס, 15 בינואר 2014
↑  רשימת הצעירים המשפיעים של פורבס: עמליה דואק, וניה היימן, חן ליברמן ועומרי חיון, באתר אייס, 29 בפברואר 2016
↑  רועי יולדוס רוזנצוייג, ‏זה יכול להיגמר ברצח: סלבס נגד הומופוביה, באתר ‏מאקו‏, 23 ביוני 2012
↑  עומרי חיון, זמר מפורסם חשוד בבעילת קטינה בת 15, 13 נובמבר 2013
↑  לי-אור אברבך, ‏אייל גולן תובע את עומרי חיון: בגללו עזבתי את "הכוכב הבא", באתר גלובס, 3 בדצמבר 2013
↑  עומרי חיון דורש מאייל גולן: "פיצויים בסך 300 אלף שקלים", באתר וואלה, 1 בדצמבר 2013
↑  עזרי עמרם, ‏עמרי חיון נגד אייל גולן: תובע מאות אלפי שקלים בגלל עלבון בפייסבוק, באתר ‏מאקו‏, 28 ביוני 2015
↑  אלכסנדר כץ, פשרה: אייל גולן ועומרי חיון יבטלו את התביעות ההדדיות, באתר אייס, 25 באפריל 2017
↑  ניק קוליוחין, עומרי חיון פורש מעלה ירוק: "ניצלו אותי, התביישו בי, משחקים בפוליטיקה ישנה", באתר nana10‏, 4 במרץ 2015
↑   שיר ראובן, עמרי חיון ניצח את האח הגדול, באתר הארץ, 13 במאי 2015
↑  חשד: עומרי חיון העלים הכנסות במאות אלפי שקלים, באתר ynet, 7 ביוני 2015
↑  "אייל גולן ודנה רון מנסים לפגוע בחיי", באתר וואלה, 17 ביולי 2016
↑  סמדר שיר, עומרי חיון: "אני מבקש סליחה", באתר ynet, 30 באוקטובר 2016
↑  ענת ביין-לובוביץ', ‏הבלוגר עומרי חיון תובע את פייסבוק ב-100 אלף שקל, באתר גלובס, 28 ביולי 2019
↑  שגיא בן נון‏, עומרי חיון תובע חצי מיליון מגוגל: "גרמו לי לנזקים בריאותיים ונפשיים", באתר וואלה, 12 בספטמבר 2019
ג'ורג' הנרי

| --- | --- |

 לידה:  1858 ארווין, הממלכה המאוחדת 
 פטירה:  23 בדצמבר 1943 (בגיל 85 בערך) סקוטלנד, הממלכה המאוחדת 
 מקום לימודים:  בית הספר לאמנות של גלאזגו  אקדמיית קורקוברי 
 
ג'ורג' הנרי (באנגלית: George Henry;‏ 1858 – 23 בדצמבר 1943) היה צייר סקוטי, מהבולטים באסכולת גלאזגו.
ביוגרפיה

הנרי נולד באירווין, צפון איירשייר, ולמד בבית הספר לאמנות של גלאזגו, ומאוחר יותר בסטודיו של מקגרגור, אך למד בעיקר בעצמו. שמו של אביו היה הנדרי וג'ורג' הסיר את ה"ד" משם משפחתו כאדם צעיר.
הוא הושפע גם משיתוף הפעולה שלו עם אדוארד אטקינסון הורנל בעבודות כמו "הדרואידים" (1887). "נוף גאלווי" שלו הפך לדוגמה חשובה בגלאזגו בגלל מפתח הצבע הגבוה שלו ואופיו הדקורטיבי בעיקרו. בעקבות הנטיות האלה בילו שני החברים שנה וחצי ביפן.
חשיבותו של הנרי מורכבת מהשפעתו באסכולת גלאזגו בכיוון של צבע עשיר ודקורטיבי. בנוסף לז'אנר ולנוף, הוא גם צייר פורטרטים. בהן הוא בולט יותר ביכולת הטכנית מאשר בעיבוד הדמות. תמונותיו של הנרי נמצאים באוספים ציבוריים כוללים את "השמלה הכחולה", מוזיאון קייפטאון, "הכובע האפור" באדינבורו, שני דיוקנאות בגלאזגו ואחד במונטריאול.
הוא נבחר כחבר באקדמיה המלכותית הסקוטית (1902) וכחבר באקדמיה המלכותית.
"הכובע השחור", דיוקן זוהר של אישה אדוארדיאנית בעלת ביטחון רב, נכלל ב-Modern Britain, תערוכה משנת 2007 בגלריה הלאומית של מלבורן.
בשנת 1893 הוא נסע ליפן עם אדוארד אטקינסון הורנל, עוד אחד מ״נערי גלאזגו״ לסיור לימודי של 18 חודשים. עבודתו לאחר מכן המשיכה להיות בעלת נושאים יפניים רבים.
גלריה

גיישה
זריחה
אישה יפנית
כובע קש
פרגים
קבלת פנים
הערות שוליים

↑  George Henry's biography & artwork from the Permanent Collection of the Gracefield Arts Centre in Dumfries, Scotland biography & virtual representation of George Henry's artwork of Gracefield Arts Centre at exploreart.co.uk
↑  Martin, The Glasgow School of Painting (London, 1897)

Caw, Scottish Painting, Past and Present (Edinburgh, 1908)
| --- | --- |
בקרת זהויות :  GND: 124891632  ISNI: 0000 0000 6682 1339  LCCN: nb2007026338  RKD: 37627  SNAC: w6gq6w7k  TePapa: 1046  ULAN: 500007923  VIAF: 40323889   WorldCat (עם VIAF): 40323889
סיימון הלברג

| --- | --- |

הלברג, 2013
 לידה:  9 בדצמבר 1980 (בן 44) לוס אנג'לס, קליפורניה, ארצות הברית ארצות הברית
 שם לידה:  Simon Maxwell Helberg 
 מדינה:  ארצות הברית, צרפת 
 תקופת הפעילות:  מ-1999 
 מקום לימודים:  בית הספר לאמנויות ע"ש טיש  בית ספר קרוסרודס 
 בן או בת זוג:  Jocelyn Towne (2007–?) 
 מספר צאצאים:  2 
 פרופיל ב-IMDb
 חתימה:   
 
סיימון מקסוול הֶלְברג (באנגלית: Simon Maxwell Helberg; נולד ב-9 בדצמבר 1980) הוא שחקן, קומיקאי ומוזיקאי יהודי-אמריקאי מועמד פרס גלובוס הזהב על משחקו בסרט "פלורנס פוסטר ג'נקינס", והמוכר מתפקידו כהווארד ווֹלוֹוִיץ בסיטקום "המפץ הגדול".
ביוגרפיה

הלברג נולד בלוס אנג'לס, קליפורניה למשפחה יהודית-רפורמית. בנם של השחקן סנדי הלברג והמלהקת האריט (לבית בירנבאום). סבו וסבתו מצד אביו, שניהם ניצולי שואה מגרמניה שנפגשו במחנה ריכוז.
בתיכון הוא למד בסנטה מוניקה עם השחקן ג'ייסון ריטר שגם לאחר מכן הפך לשותף בחדר שלו בבית הספר טיש לאומנויות מאוניברסיטת ניו יורק, שם למד וסיים תואר ראשון בתיאטרון.
קריירה

מאז תחילת שנות האלפיים הופיע הלברג עם הקומיקאי דרק ווטרס בצמד הקומי "דרק & סימון". הם יצרו וכיכבו בשני סרטים קצרים בשנת 2006 "Derek & Simon: A Bee and a Cigarette" (בכיכובן של קייסי וילסון ואמילי רתרפורד) ו"The Pity Card" (בכיכובם של זאק גאליפנאקיס וביל היידר). בשנת 2007 כיכבו השניים יחד בסדרת הרשת "דרק & סימון: התכנית", אותם הם יצרו עם הקומיקאי בוב אודנקירק לאתר האינטרנט הקומי Super Deluxe. אחד התפקידים הראשונים של הלברג בטלוויזיה היה בסדרת המערכונים של רשת הטלוויזיה FOX,‏ "MADtv" במשך עונה אחת בשנת 2002.
הלברג הופיע בסרט העלילתי "יחצ"ן המסיבות" משנת 2002 כאחד התלמידים החנונים שעבורם ואן ווילדר עורך מסיבה. היה לו תפקיד משני בסרט "מועדון החברים" משנת 2003. בשנת 2004, הוא הופיע בשני פרקים של הסדרה "רינו 911". היה לו תפקיד קטן בפרק השישי של הסדרה "Quintuplets", כאדם בשם ניל שעבד מאחורי הדלפק בחנות נעליים בה עבדו פייג' ופאטון. באותה שנה גילם את סת' טובין בסדרה "ג'ואי".
בשנת 2004 הוא הופיע בסרט "סיפור סינדרלה" בכיכובם של הילרי דאף וצ'אד מייקל מאריי. הלברג שיחק תפקיד קטן בסרטו של ג'ורג' קלוני משנת 2005 "לילה טוב ובהצלחה" שם הייתה לו שורה אחת בלבד. בשנת 2005 היה לו תפקיד אורח בסדרה "משפחה בהפרעה" בתפקיד ג'ף, עובד באולפן הסרטים בו עבדה מייבי. בין השנים 2007-2006 היה לו תפקיד משני בתור אלכס דווייר בסדרת הדרמה "סטודיו 60". בשנת 2006 הוא הופיע בסדרת פרסומות קומיות לטלוויזיה עבור חברת השירותים הפיננסיים הבריטית של ריצ'רד ברנסון "Virgin Money". בשנת 2007, הוא שיחק תפקיד קטן בסרט "הולך חזק: סיפורו של דיואי קוקס" כמפיק תקליטים יהודי.
בשנת 2007 לוהק הלברג לתפקידו של הווארד וולוביץ', בסדרה הקומית של רשת CBS "המפץ הגדול", תפקיד אותו ביצע במשך 12 העונות של הסדרה הפופולרית שהסתיימה בשנת 2019.
בשנת 2016 כיכב הלברג לצד מריל סטריפ ויו גרנט בסרט "פלורנס פוסטר ג'נקינס" בבימויו של סטיבן פרירס. בסרט הוא גילם את הפסנתרן קוסמיי מק'מון, ועל הופעתו בסרט הוא זכה לשבחים ואף היה מועמד לפרס גלובוס הזהב לשחקן המשנה הטוב ביותר - סרט קולנוע.
חיים אישיים

ב-15 ביולי 2007 נישא הלברג לשחקנית ג'וסלין טאון, ולהם שני ילדים, בת ובן. הראשונה מביניהם, אדליין, נולדה ב-8 במאי 2012, ובנם, ויילדר טאון הלברג, נולד ב-23 באפריל 2014.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | החברים של ממפורד | שותף בקולג' |  |
| 2002 | יחצ"ן המסיבות | ורנון |  |
| 2003 | מועדון החברים | ג'רי |  |
| 2004 | סיפור סינדרלה | טרי |  |
| 2005 | לילה טוב ובהצלחה | סימון |  |
| 2006 | הרעיונות המגניבים של ביקפורד שמקלר | אל |  |
| 2006 | לעשות טלוויזיה | טי.ג'יי גולדמן |  |
| 2006 | והזוכה הוא... | סוכן צעיר |  |
| 2007 | Careless | סטיוארט |  |
| 2007 | מבול של צרות | סטאפר |  |
| 2007 | הרוס על אמא | ראטקון |  |
| 2007 | הולך חזק: סיפורו של דיואי קוקס | דריידל |  |
| 2009 | יהודי טוב | הרב סקוט גינזלר |  |
| 2011 | The Selling | בעל צעיר |  |
| 2011 | Let Go | פרנק |  |
| 2013 | I Am I | סת' |  |
| 2014 | לעולם לא תהיה לנו את פריז | קווין ברמן | גם במאי, תסריטאי ומפיק |
| 2015 | Hollywood Adventures‏ | מתרגם |  |
| 2016 | פלורנס פוסטר ג'נקינס | קוסמיי מק'מון |  |
| 2016 | לצבוע בשחור | ג'רמי |  |
| 2021 | אנט | המלווה |  |
| 2022 | As Sick as They Made Us | ניית'ן |  |
| TBA | Space Oddity‏ | דימיטרי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | צעירים לנצח | גאס | פרק: "Coup" |
| 2001 | Cursed | אנדי טינקר | פרק: "And then Jack Became the Voice of Cougars" |
| 2001 | Son of the Beach | בילי | פרק: "It's Showtime at the Apollo 13!" |
| 2001 | סטודנט חופשי | ג'ק | פרק: "Prototype" |
| 2002 | סברינה המכשפה הצעירה | הדובר | פרק: "Time After Time" |
| 2002–2003 | מד טי.וי | דמויות שונות | 5 פרקים |
| 2003 | פחות ממושלמת | ארתור | פרק: "It Takes a Pillage" |
| 2003 | טרייסי אולמן במעשיות הקרוואנים | אדם | ספיישל של HBO |
| 2004 | חמישיות | ניל | פרק: "Get a Job" |
| 2004 | רינו 911 | דמויות שונות | 2 פרקים |
| 2004–2006 | ג'ואי | סת' טובין | 4 פרקים |
| 2005 | Unscripted | דמויות שונות | 2 פרקים |
| 2005 | Life on a Stick | סטן / ויני | 2 פרקים |
| 2005 | משפחה בהפרעה | ג'ף | פרק: "Meat the Veals" |
| 2006 | The Jake Effect | ביל סקידלסקי | פרק: "Flight School" |
| 2006–2007 | סטודיו 60 (אנ') | אלכס דויר | 14 פרקים |
| 2007 | דרק וסימון | סימון | סדרת רשת; 13 פרקים גם יוצר, מפיק ותסריטאי |
| 2007 | ההישגים הקטנים של ג'קי וודמן | מאט מנארד | פרק: "Bad Luck Brad" |
| 2007–2019 | המפץ הגדול | הווארד וולוויץ' | תפקיד ראשי; (12 עונות); 279 פרקים |
| 2008 | בלוג השירה בציבור של ד"ר הוריבל | מויסט | מיני-סדרה; 3 פרקים |
| 2010 | The Guild | קווינאטור | פרק: "Guild Hall" |
| 2010 | לייט לייט שואו עם קרייג פרגוסון | הווארד וולוויץ' / שוטר חלל | פרק: "#7.18" |
| 2010–2011 | קיק | רונאלדו | דיבוב; 2 פרקים |
| 2011–2016 | קונג פו פנדה: אגדת המגניבות | ביאן זאו | דיבוב; 8 פרקים |
| 2013 | היסטוריה שתויה | פרנק מייסון רובינסון | פרק: "Atlanta" |
| 2014 | טום וג'רי | נפוליאון | דיבוב; 3 פרקים |
| 2021 | Dug Days ‏ | הסנאי | דיבוב; פרק: "science" |
| 2023 | פוקר פייס | לוקה | 2 פרקים |
הערות שוליים

↑  Gerri Miller, Fall TV Preview: Simon Helberg, American Jewish Life Magazine, September 4, 2007.
| המפץ הגדול |
| --- | --- | --- |
| דמויות | שלדון קופר • לאונרד הופסטטר • ראג'ש קוטרפאלי • הווארד וולוויץ • פני • המפץ הגדול - דמויות |  |
| שחקנים | ג'ים פרסונס • ג'וני גאלקי • קונאל נייאר • סיימון הלברג • קיילי קווקו • מים ביאליק • מליסה ראוש |  |
| ערכים נוספים | צ'יזקייק פקטורי • המכון הטכנולוגי של קליפורניה • שלדון הצעיר |  |
| פרקים | פיילוט |  |
| --- | --- |
בקרת זהויות :  PLWABN: 9812425535705606  BIBSYS: 12056716  BNE: XX5892489  BnF: cb170695467 (data)  GND: 103488025X  ISNI: 0000 0000 6528 5642  LCCN: no2009114717  MusicBrainz: 1176a548-423f-4c62-85e4-2b266a05289c  NKC: xx0202127  NLK: KAC2020L6289  NTA: 405361122  SUDOC: 196538262  VIAF: 91193313   WorldCat (עם VIAF): 91193313
הנסיך פרדריק, דוכס יורק ואלבני

הנסיך פרדריק, דוכס יורק ואלבני (באנגלית: Prince Frederick, Duke of York and Albany;‏ 16 באוגוסט 1763 – 5 בינואר 1827) היה בנו השני של ג'ורג' השלישי, מלך הממלכה המאוחדת ונסיכות הבוחר מהנובר ורעייתו, שארלוט ממקלנבורג-שטרליץ. פרדריק היה מדינאי ומצביא, שירת בתור המפקד העליון של הכוחות המזוינים של בריטניה בין השנים 1795–1809 ומאוחר יותר בין השנים 1811–1827, במהלך כהונתו בתפקיד הביא פרדריק לרפורמות לארגון מחודש של הצבא שכללו שינויים במנהל הצבא ובגיוס. פרידריק כיהן בתפקיד הנסיך-בישוף של אוסנבריק במסגרת האימפריה הרומית הקדושה. פרידריק ידוע בעיקר על פועלו במהלך מלחמות המהפכה הצרפתית והמלחמות הנפוליאוניות וכתביו המאוחרים אודות המלחמות. במהלך כהונתו של אחיו הבכור, ג'ורג' הרביעי, מלך הממלכה המאוחדת, פרדריק היה יורש העצר המיועד אך הוא נפטר בשנת 1827 לפני אחיו הבכור ועל כן את ג'ורג' הרביעי ירש אחיהם ויליאם הרביעי, מלך הממלכה המאוחדת.
ביוגרפיה > תחילת דרכו

הנסיך פרדריק אוגוסטוס נולד ב-16 באוגוסט 1763, בארמון סנט ג'יימס, לונדון, ממלכת בריטניה הגדולה. פרדריק נולד שנה לאחר אחיו הבכור, ג'ורג', והיה בנם של ג'ורג' השלישי, מלך בריטניה הגדולה ורעייתו, המלכה שארלוט ממקלנבורג-שטרליץ. בגיל שישה חודשים מונה פרדריק לתפקיד הנסיך-בישוף של אוסנברוק, אזור בחסות נסיכות הבוחר מהנובר, האימפריה הרומית הקדושה. פרדריק היה לאביר מסדר הבירית ומסדר האמבט. פרדריק למד בחינוך פרטי ביחד עם אחיו הבכור. בשנת 1780, בהחלטת אביו, החל פרדריק בקריירה צבאית ומונה ישירות לדרגת קולונל בכוחות המזוינים של בריטניה. בין השנים 1781–1788 פעל פרדריק בהנובר, שם התחנך באוניברסיטת גטינגן (אשר נוסדה בידי סבא רבא שלו, ג'ורג' השני, מלך בריטניה) והשתתף במסדרים צבאיים של ממלכת פרוסיה ומלוכת הבסבורג.
הודות למעמדו האריסטוקרטי הועלה פרדריק בשנת 1784 לדרגת לוטננט גנרל. בהמשך מונה פרדריק לדוכס יורק, דוכס אולבני ורוזן אלסטר (חבל ארץ בצפון אירלנד). בשנת 1791 התחתן פרדריק בארמון שרלוטנבורג, ברלין, עם הנסיכה פרדריקה שארלוט מפרוסיה, בתו של פרידריך וילהלם השני, מלך פרוסיה, בנישואים פוליטיים. בעת הגיע הזוג לבריטניה התקיימה חתונה שנייה בבית המלכה, לונדון. היחסים בין השניים היו קרים ולזוג לא נולדו ילדים. למרות זאת שמרו השניים על מעמדם כדי למנוע תקרית שעלולה להביך את מוסד המלוכה הבריטית.
ביוגרפיה > המלחמות בצרפת

בשנת 1793 הועלה פרדריק לדרגת גנרל. באותה שנה החלה המערכה בפלנדריה בין הרפובליקה הצרפתית הראשונה והקואליציה האנטי-צרפתית הראשונה, שבריטניה הייתה חלק ממנה. כוחות בריטים תחת פרדריק לקחו חלק מרכזי במצור המוצלח על ולנסיין נגד צבא צרפת המהפכנית. לאחר סדרת ניצחונות פלשו כוחות הקואליציה לעבר נור אך נדחקו לכדי נסיגה עקב מתקפת נגד צרפתית בהנהגת הגנרל הצרפתי ז'אן ויקטור מארי מורו. לאחר הקרב נקרא פרדריק לשוב לבריטניה. בשנת 1795 הוא הועלה לדרגת פילדמרשל והפך למפקד העליון של הכוחות. בתפקיד זה החל פרדריק בסדרת רפורמות בסדרו שב הצבא. תחילה נעשו רפורמות בדרכי הגיוס, חלוקת המנהל ואימוני המגויסים החדשים ובהמשך יצא פרדריק במערכה לטיהור הדרג הצבאי מהשחיתות הפוליטית.
בשנת 1799 התגלה לבריטים כי פועלו של הגנרל הצרפתי נפוליאון בונפרטה בפלישתו למצרים ובמסעו בארץ ישראל נועד בשביל להשיג נקודת דרך וממנה לפלוש לתת-היבשת ההודית ולערער את מעמדה של חברת הודו המזרחית הבריטית. כדי למנוע אפשרות של חידוש ההשפעה הצרפתית בתת-היבשת (קודם למלחמת שבע השנים הייתה השפעה צרפתית מרובה בתת-היבשת) הורה פרדריק על שתי פעולות: הראשונה קראה לפגוע בדרך האספקה של נפוליאון במצרים, כפי שנעשה בידי האדמירל הבריטי הוריישו נלסון במהלך קרב הנילוס, השנייה הייתה לצאת למלחמה שתנטרל את ממלכת מייסור אשר שליטה, טיפו סולטאן, התגלה כתומך צרפתי וכיריב מרכזי להשפעת הבריטים בתת-היבשת. שתי הפעולות הסתיימו בהצלחה ובסופן הפכה ממלכת מייסור למדינת חסות בריטית אשר דרכה התפרשה ההשפעה של הודו הבריטית בדרום תת-היבשת לעבר האימפריה המראטהית.
ביוגרפיה > פרשיית הרומן

הרפורמות המנהליות של פרדריק אפשרו אינטגרציה מוצלחת יותר של הצבא הבריטי לתוך צבאות שונים, דוגמת החיבור בין כוחות בריטים לבין הצבא הפורטוגזי במהלך מלחמת חצי האי נגד הקיסרות הצרפתית הראשונה וממלכת ספרד הנפוליאונית. בשנת 1809 חבר בית הנבחרים הבריטי, גווילם לויד וורדל, האשים את פרדריק בכך שאפשר לעלמה מארי אן קלארק (איתה קיים פרדריק רומן) להשפיע על קבלת ההחלטות שלו. מרי אן קלארק לקחה כספים מקצינים בכירים בצבא הבריטי בתמורה להבטחתה שהדוכס יקדם אותם בדרגות. הפרשייה גררה אחריה מבוכה רבה לבית המלוכה הבריטית אשר בסופו של דבר הביאה את פרדריק להתפטר מתפקיד המפקד העליון של הכוחות המזוינים. בשנת 1811 מצבו הבריאותי של המלך ג'ורג' השלישי החמיר, מה שהביא את בנו הבכור, ג'ורג', נסיך ויילס, להתמנות לתפקיד של עוצר. עוד באותה השנה מינה ג'ורג' את אחיו הצעיר, פרדריק, חזרה לתפקיד המפקד העליון.
ביוגרפיה > שנים אחרונות

פרדריק מילא תפקיד מרכזי במהלך מלחמת הקואליציה האנטי-צרפתית השישית והקואליציה האנטי-צרפתית השביעית. אך פעל בין השנים 1811–1815 מתוך בריטניה. במהלך המלחמות הנפוליאוניות ערקו מהצבא מתנגדים רבים לכתר הבריטי וברחו דרך האוקיינוס האטלנטי לעבר ארצות הברית. פרדריק הנהיג מדיניות של עירוב הצי המלכותי הבריטי כדי לתפוס עריקים בעודם בורחים לאמריקה הצפונית ולהעמידם לדין. מדיניות זאת הביאה לכך שספינות הצי הבריטי עצרו את תנועתן של אוניות מהגרים לארצות הברית. הדבר החמיר את יחסי ארצות הברית–הממלכה המאוחדת ביחד עם סכסוכים טריטוריאליים בין ארצות הברית למושבות הבריטיות בצפון אמריקה (קנדה לעתיד). הממשל הבריטי התנגד למלחמה אפשרית עם ארצות הברית שכן המלחמה עם צרפת עדיין התמשכה אך ביוני 1812, בתמיכת נשיא ארצות הברית ג'יימס מדיסון, עברה בקונגרס של ארצות הברית החלטה להכריז מלחמה על האימפריה הבריטית, ובכך החלה מלחמת 1812. הרפורמות שהנהיג פרדריק בצבא הבריטי חיזקו את שיתוף הפעולה עם הצבא הפרוסי במהלך קרב ווטרלו שהיה הגדול בקרבות הקואליציה השביעית.
בשנת 1817 אירע משבר ירושה עקב מותה של בתו היחידה של ג'ורג', נסיך ויילס. משבר זה הביא לכך שפרידריק הפך ליורש העצר לאחר אחיו הבכור, שירש את הכתר רשמית בשנת 1820 לאחר מות אביהם ג'ורג' השלישי. פרדריקה, אשתו של הדוכס פרדריק, נפטרה ב-6 באוגוסט 1820, זמן קצר לאחר מותו של ג'ורג' הרביעי ומותו של הנסיך אדוארד אוגוסטוס, דוכס קנט וסטראת'רן, אחיו של פרדריק. פרדריק נפטר בשנת 1827, בגיל 63. במותו החליף אותו אחיו הצעיר ויליאם בתפקיד יורש העצר, אשר מאוחר יותר יהפוך לוויליאם הרביעי. פרדריק מפורסם בסדרת ספרים היסטוריים שכתב אודות המלחמות הנפוליאוניות ונפוליאון עצמו בפרט.
ראו גם

נפוליאון בונפרטה
ג'ורג' הרביעי, מלך הממלכה המאוחדת
הוריישו נלסון
הערות שוליים

↑  החתונה השנייה התרחשה כדי שתנתן ברכה לזוג מידי הארכיבישוף מקנטרברי, ראש הכנסייה האנגליקנית.
↑  סטיבן אינגלנד, נפוליאון: חיים פוליטיים, ספריית מעריב: עמוד 167, 2009
| --- | --- |
בקרת זהויות :  NLI: 987007273476005171  PLWABN: 9810565983005606  BNE: XX5437768  BnF: cb10581101j (data)  GND: 101490119  ISNI: 0000 0000 2934 5425  LCCN: n85116368  NLA: 47550765  NTA: 074004727  SUDOC: 19689297X  Trove: 1483703  ULAN: 500435176  VIAF: 56599724   WorldCat (עם VIAF): 56599724 
| מפקדים עליונים של הכוחות וראשי המטה הכללי של הצבא הבריטי |
| --- | --- | --- |
| מפקדים עליונים של הכוחות | ג'ורג' מונק • ג'יימס סקוט • ג'ון צ'רצ'יל • מיינהרד שומברג • ג'ון צ'רצ'יל • ג'יימס באטלר • ג'ון דרלימפל • ג'ורג' וייד • הנסיך ויליאם • ג'ון ליג'ונר • ג'ון מנרס • ג'פרי אמהרסט • הנרי סימור קונווי • ג'פרי אמהרסט • הנסיך פרדריק • דוויד דנדס • הנסיך פרדריק • ארתור ולסלי • רולנד היל • ארתור ולסלי • הנרי הרדינג • הנסיך ג'ורג', דוכס קיימברידג' • גרנט ג'וזף וולסלי • פרדריק רוברטס • נוויל ליטלטון |  |
| ראשי המטה הכללי | נוויל ליטלטון • ויליאם ניקולסון |  |
| ראשי המטה הכללי הקיסרי | ויליאם ניקולסון • ג'ון פרנץ' • צ'ארלס דאגלס • ג'יימס וולף-מארי • ארצ'יבלד מארי • ויליאם רוברטסון • הנרי וילסון • רודולף למברט • ג'ורג' מילן • ארצ'יבלד מונטגומרי-מסינגברד • סיריל דוורל • ג'ון ורקר • אדמונד איירונסייד • ג'ון דיל • אלן ברוק • ברנרד לו מונטגומרי • ויליאם סלים • ג'ון הארדינג • ג'רלד טמפלר • פרנסיס פסטינג |  |
| ראשי המטה הכללי | ריצ'רד האל • ג'יימס קסלס • ג'ופרי בייקר • מייקל קרבר • פיטר האנט • רולנד גיבס • אדווין ברמאל • ג'ון סטאינר • נייג'ל בגנול • ג'ון שאפל • פיטר אינג • צ'ארלס גאת'רי • רוג'ר ווילר • מייקל ווקר • מייק ג'קסון • ריצ'רד דנאט • דוויד ריצ'רדס • פיטר וול • ניק קרטר • מארק קרלטון-סמית • פטריק סנדרס • רולנד ווקר |  |
פסל הדוכס מיורק מאת ריצ'רד ווסטמאקוט בראש עמוד הדוכס מיורק
רקהה שארמה

| --- | --- |

 לידה:  1970 (בת 54 בערך) ונקובר, קולומביה הבריטית, קנדה 
 מדינה:  קנדה 
 תקופת הפעילות:  מ-2001 
 פרופיל ב-IMDb
 
רקהה שאנטי שארמה (באנגלית: Rekha Shanti Sharma; נולדה בשנת 1970) היא שחקנית קנדית, המוכרת מתפקידיה בסדרת הטלוויזיה "בטלסטאר גלקטיקה" (2006–2009) בתור טורי פוסטר, ולאחר מכן בסדרות "V", "המאה", "הצהובות", "רוזוול, ניו מקסיקו" ו-"רופא ללא גבולות" (אנ').
קורות חייה

נולדה בוונקובר שבקולומביה הבריטית להורים שהיגרו ממחוז אוטר פרדש שבהודו לפיג'י בתקופת הראג' הבריטי ולאחר מכן היגרו לקנדה והשתקעו שם. אביה הוא כומר הינדי.
מנגנת בסרנגי (אנ'), כלי מיתר הודי.
קריירה

בנובמבר 2024, לוהקה שארמה לעונה השנייה של "אווטאר: כשף האוויר האחרון" בתפקיד אמיטה, דמות חדשה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | כוננות גבוהה (אנ') | סַדרָנִית |  |
| 2003 | Dude, Where's the Party? | בחורה |  |
| 2003 | שעת האפס (אנ') | דני |  |
| 2005 | אדיסון (אנ') | תובעת |  |
| 2005 | אנשים ללא מורא (אנ') | עובדת סוציאלית |  |
| 2006 | Memory | בקה |  |
| 2007 | Whisper | מורה |  |
| 2007 | הנוסע השמיני נגד הטורף 2 (אנ') | הלן |  |
| 2009 | אהבה בהפתעה (אנ') | רופאת אף אוזן גרון |  |
| 2015 | No Men Beyond This Point | אג'אלה |  |
| 2016 | Dark Harvest | קורונר |  |
| 2022 | The Binge 2: It's A Wonderful Binge | פרן |  |
| TBA | Contre-Coup |  |  |